《赋杜若花》
宋代·舒岳祥

汀州春晚乐忘归，野草幽花兴趣微。
翠叶参差舒凤翮，斑心点缀戏儿衣。
掌中玉燕翩将舞，钗上银蛾乱欲飞。
便想此身为钓叟，沧江烟雨白鸥矶。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。